Noomi Rapace

**Noomi Rapace** (o.s. *Norén*, s. 28. joulukuuta 1979 Hudiksvall, Ruotsi) on ruotsalainen näyttelijä.

Ruotsalaisen näyttelijän Nina Norénin (Kristina Norén, s. 1954) ja espanjalaisen flamencolaulajan ja näyttelijän Rogelio Duránin (1953–2006) tytär Noomi syntyi 1979. Ensimmäiset vuotensa Noomi Rapace kasvoi Järnassa, Ruotsissa. Viisivuotiaana hän muutti äitinsä ja islantilaisen isäpuolensa Hrafnkell Karlssonin kanssa Islantiin. Islanti onkin Noomin toinen äidinkieli. Myöhemmin perhe muutti takaisin Ruotsiin, Skåneen. 

Seitsemänvuotiaana hän sai statistiroolin Hrafn Gunnlaugssonin elokuvassa *[[Korpens skugga]]* ja päätti silloin ryhtyä näyttelijäksi. 

Noomi Rapace opiskeli Skara Skolscenissa 1998–1999. Opintojensa jälkeen hän on ollut kiinnitettynä Teater Plazaan 2000–2001, Orionteaterniin 2001, Teater Galeaseniin 2002, Tukholman kaupunginteatteriin 2003 ja samanaikaisesti myös Kuninkaalliseen draamateatteriin. Televisiossa hänet nähtiin ensimmäistä kertaa vuonna 1996 televisiosarjassa *Tre kronor* Lucinda Gonzalesin roolissa.

Rapace teki kansainvälisen läpimurtonsa elokuvassa *[[Miehet jotka vihaavat naisia (elokuva)|Miehet jotka vihaavat naisia]]*. Hän esittää pääosaa elokuvassa *[[Sovinto (elokuva)|Sovinto]]* (), jonka Pernilla August ohjasi Susanna Alakosken teoksen *[[Sikalat]]* pohjalta. Elokuva sai ensi-iltansa Ruotsissa syksyllä 2010 ja Suomessa maaliskuussa 2011. Vuonna 2012 hänet nähtiin pääosassa Ridley Scottin ohjaamassa tieteiselokuvassa *[[Prometheus (elokuva)|Prometheus]]*.

Noomi Rapace oli naimisissa näyttelijä Ola Rapacen kanssa, mutta avioliitto päättyi eroon vuonna 2011. Heillä on yksi yhteinen poika. Sukunimi Rapace, jonka Noomi ja Ola yhdessä valitsivat, tarkoittaa ranskaksi ja italiaksi petolintua.

## Sitaatteja
*”Olen kiinnostunut ihmisten synkemmistä puolista, jotka eivät ole helppoja ja tasapainoisia. Säröistä.” (DN 2007-11-23)
*”Ruotsissa tarvitaan enemmän extreme-elokuvia, henkilökohtaisia projekteja, joita ei välttämättä ole tehty tavoittamaan suurta yleisöä, mikä puolestaan, jos siihen jatkuvasti pyritään, tukahduttaa luovuuden.” (DN 2007-11-23) 

## Valikoitu filmografia

**[[Korpens skugga]]*, 1988
**[[Tre Kronor (televisiosarja)]]*, 1996
**[[Sanning eller konsekvens]]*, 1997 
**[[Röd jul]]* (TV), 2001 
**[[Pusselbitar]]* (televisiosarja), 2001 
**[[Stora teatern]]* (televisiosarja), 2002 
**[[En utflykt till månens baksida]]*, 2003 
**[[Capricciosa]]*, 2003
**[[Älskar, älskar och älskar]]*, 2004 
**[[Blodsbröder]]*, 2005
**[[Du och jag]]*, 2006
**[[Daisy Diamond]]*, 2007 
**[[Labyrint (televisiosarja)|Labyrint]]*, 2007
**[[Miehet jotka vihaavat naisia (elokuva)|Miehet jotka vihaavat naisia]]*, 2009. Ensimmäinen osa Stieg Larssonin kirjoittamasta romaanisarjasta.
**[[Tyttö joka leikki tulella]]*, 2009. Toinen osa Stieg Larssonin kirjoittamasta romaanisarjasta.
**[[Pilvilinna joka romahti (elokuva)|Pilvilinna joka romahti]]*, 2010. Kolmas osa Stieg Larssonin kirjoittamasta romaanisarjasta.
**[[Sovinto (elokuva)|Sovinto]]*, 2010. Perustuu Susanna Alakosken romaaniin.
**[[Babycall]]*, 2011
**[[Sherlock Holmes: A Game of Shadows]]*, 2011
**[[Prometheus (elokuva)|Prometheus]]*, 2012
**[[Dead Man Down]]*, 2013
**[[Passion (elokuva)|Passion]]*, 2013
**[[Lapsi 44 (elokuva)|Lapsi 44]]*, 2014
**[[Bright (elokuva)|Bright ]]*, 2017
**[[What Happened to Monday]]*, 2017
**[[Stockholm (elokuva)|Stockholm]]*, 2018
**[[Close]]*, 2019
**[[Angel of Mine]]*, 2019
**[[The Secrets We Keep]]*, 2019
**[[Here Are the Young Men]]*, 2020
**[[Lamb (elokuva)|Lamb]]*, 2021
**[[You Won’t Be Alone]]*, 2022

## Lähteet

## Aiheesta muualla